Ο **Παρκ Τζι-σουνγκ** (κορεατικά: 박지성, Χάντζα: 朴智星, προφορά: pak̚.t͈ɕi.sʌŋ, 25 Φεβρουαρίου 1981) είναι Νοτιοκορεάτης επαγγελματίας πρώην ποδοσφαιριστής και διεθνής με την εθνική ομάδα της Νότιας Κορέας, ο οποίος αγωνιζόταν ως πλάγιος μέσος. Επίσης είναι εν ενεργεία πρέσβης της Μάντσεστερ Γιουνάιτεντ, στην οποία είχε αγωνιστεί και ως ποδοσφαιριστής από το το 2005 έως και το 2012. Θεωρείται ένας από τους σπουδαιότερους Ασιάτες ποδοσφαιριστές όλων των εποχών και σαφώς ο πιο επιτυχημένος, έχοντας κερδίσει 19 τρόπαια στην καριέρα του. Μεταξύ άλλων ήταν ο πρώτος Ασιάτης που κατέκτησε το Τσάμπιονς Λιγκ, καθώς και ο πρώτος που συμμετείχε σε αυτό. Επίσης, είναι ο πρώτο Ασιάτης που κέρδισε το Παγκόσμιο Κύπελλο Συλλόγων. Σχετικά με τα χαρακτηριστικά του, ο Παρκ, μπορούσε να παίξει σε όλες τις θέσεις του κέντρου, ενώ τον χαρακτήριζε η πειθαρχία, το ήθος, η σωματική του κατάσταση, και οι κινήσεις του μακριά από την μπάλα. Λόγω των σωματικών δυνατοτήτων του, του είχε αποδοθεί το προσωνύμιο "Ο Παρκ με τους Τρεις Πνεύμονες".

Γεννημένος στη Σεούλ, ξεκίνησε να ασχολείται με το ποδόσφαιρο σε μικρή ηλικία και ως νέος αγωνιζόταν με την ομάδα του Myongji University. Το 2000, πήρε μεταγραφή στην ιαπωνική Κιότο Σάνγκα ΦΚ, ενώ εκείνη τη χρονιά έκανε και το ντεμπούτο στην Εθνική Νότιας Κορέας. Το 2002, ο Γκους Χίντιγκ, τέως προπονητής του στην εθνική, πήγε σε PSV Άιντχοβεν και τον πήρε μαζί του, το 2003. Τη σεζόν 2004-05 στο Τσάμπιονς Λιγκ, έκανε εξαιρετική χρονιά, τόσο αυτός όσο και η ομάδα του, όπου έφτασε έως και τους ημιτελικούς. Τότε έδειξε ενδιαφέρον για αυτόν ο Σερ Άλεξ Φέργκιουσον και τον πήρε στη Μάντσεστερ Γιουνάιτεντ, την επόμενη χρονιά. Εκεί έκανε ουσιαστικά τη μεγάλη του καριέρα, κερδίζοντας μεταξύ άλλων τέσσερις φορές την Πρέμιερ Λιγκ και μία φορά το Τσάμπιονς Λιγκ τη σεζόν 2007-08, καθώς και το Παγκόσμιο Κύπελλο Συλλόγων. Το 2012, έφυγε από την Μάντσεστερ με προορισμό την Κουίνς Παρκ Ρέιντζερς, χωρίς να επιτύχει κάτι εκεί, αφού, εκτός του ότι τραυματίστηκε, η ομάδα υποβιβάστηκε. Την καριέρα του την τελείωσε ως δανεικός στην PSV (2013-14). 

Ως μέλος της Εθνικής ομάδας της Νότιας Κορέας έκανε 100 συμμετοχές, πετυχαίνοντας και 13 γκολ. Ήταν μάλιστα και στέλεχος της μεγαλύτερης διεθνής επιτυχίας της, στο Μουντιάλ του 2002, όταν έφτασε μέχρι τα ημιτελικά του θεσμού. Επίσης, συμμετείχε και στα δύο επόμενα Μουντιάλ του 2006 και του 2010. Κατάφερε, επίσης, να ονομαστεί MVP τέσσερις φορές, τις περισσότερες από κάθε άλλο Ασιάτη ποδοσφαιριστή. Αν και λίγα είναι γνωστά για την προσωπική του ζωή, το 2014 παντρεύτηκε τη ρεπόρτερ Κιμ Μιν-τζι, με την οποία απέκτησε και μία κόρη, το 2015, γεννηθείσα στο Λονδίνο.

Παραπομπές
----------

1. ↑  «Asia's most decorated footballer Park Ji-sung calls it a day». South China Morning Post. 14 Μαΐου 2014.
2. ↑  «Reintroducing... The United Legends». *ManUtd.com*. Manchester United. 8 Ιουνίου 2015. Αρχειοθετήθηκε από το πρωτότυπο στις 10 Ιουνίου 2015. Ανακτήθηκε στις 8 Ιανουαρίου 2020.
3. ↑  «Countdown: The Top 10 Asian footballers of all time». Ανακτήθηκε στις 7 Φεβρουαρίου 2022.
4. ↑  «United's Park first Asian to play Champions League final». *Reuters*. 27 May 2009.. Ανακτήθηκε στις 26 December 2009.
5. ↑  «Ji-Sung Park – Quote, Unquote». *ManUtd.com*. Manchester United. Αρχειοθετήθηκε από το πρωτότυπο στις 25 Ιουλίου 2011. Ανακτήθηκε στις 22 Απριλίου 2011.
6. ↑  «Manchester United's Park Has the Endurance to Persevere». *New York Times*. 25 May 2009. .
7. ↑  멈추지 않는 도전, 박지성 (στα Κορεατικά). JoongAng Ilbo. 3 Μαρτίου 2006. Ανακτήθηκε στις 23 Απριλίου 2020.
8. ↑  «PARK Ji Sung». *KFA.or.kr* (Korea Football Association). 31 January 2011. Αρχειοθετήθηκε από το πρωτότυπο στις 14 September 2012.. Ανακτήθηκε στις 31 January 2011.
9. ↑  «2010 FIFA World Cup South Africa™ - Matches - Korea Republic-Greece». *FIFA.com*. FIFA. Αρχειοθετήθηκε από το πρωτότυπο στις 22 Μαρτίου 2019. Ανακτήθηκε στις 11 Οκτωβρίου 2019.
10. ↑  MUTV (9 Δεκεμβρίου 2014). *Park Life*. *Dailymotion.com* (Documentary). United Kingdom: Manchester United.
11. ↑  «Patrice Evra attends Ji-Sung Park's wedding in South Korea». *ManchesterEveningNews.co.uk* (Manchester Evening News). 28 July 2014. .
12. ↑  «Park Ji Sung and Kim Min Ji Welcome Baby Daughter into the World». Soompi. 19 November 2015. .

Περαιτέρω ανάγνωση
------------------

* Park Ji-Sung (7 Μαρτίου 2006). *Neverending Challenge* (στα Κορεατικά). Random House Korea. ISBN 89-5986-529-X.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παρκ Τζι-σουνγκ** |

* Park Ji-Sung – National Team Stats at KFA
* (Αγγλικά) Park Ji Sung – Επιδόσεις στις διοργανώσεις της FIFA
* Park Ji-Sung – Επιδόσεις στις διοργανώσεις της UEFA
* Park Ji-Sung στο *Voetbal International*
* European Cup / UEFA Champions League Winning Squads RSSSF στο Wayback Machine (αρχειοθετήθηκε 7 April 2012)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 146992994
* LCCN: no2010108368
* ISNI: 0000 0000 9909 5353
* GND: 102369087X

 |

 |